সুরমা জাহিদ: জ্বী, জ্বী, জ্বী, তারপর সে আবার বিয়ে করে, বিয়ে করার পরে তাঁকে এমন একটা ঘরে রাখা হয়, একটাই ঘর তাঁর, সংসার তাঁর দুনিয়া তাঁর জগৎ, তাঁর সতীন আছে, তাঁর হাজব্যান্ড, ইচ্ছে করলে কিন্তু তাঁর কাছে একটা মানুষের খাবার ওনার কাছে কিছুই না, প্রতিদিন হয়তো ফেলাই যায়, আমি গিয়ে দেখলাম তাঁর পরিবার তাঁর জন্য কিছু করেন না, শুধু থাকার একটা ঘর দিয়েছে, থাকেন। যখন আমি প্রথম তাঁর সাথে দেখা করতে গেলাম, দেখি কী, হাঁটতে পারে না, সে যে ভিক্ষা করে খাবে সে উপায়ও নাই। কারণ তাঁর পায়ের অবস্থা খারাপ। ওরকম অবস্থা। তখন, তাঁর সাথে কথা বললাম, সবকিছু জানতে পারলাম। জানার পরে, খুবই কষ্ট হয়েছে আমার। আমি যেভাবেই হোক, ওনাকে কিছু সহযোগিতা করে ব্যাংকে একাউন্ট করে, যৌথভাবে আরেকজনের সাথে একটা একাউন্ট করে কিছু টাকা দিয়েছিলাম, মাসে মাসে যেনো তিনি তিন-চারহাজার টাকা পায়। কিছুদিন পরে আমার কাছে ফোন এসেছে, তাঁর হাজব্যান্ড প্রেসার দিচ্ছে এ টাকা তুলে তাঁর হাজব্যান্ডকে দিয়ে দিতে।